Jean Jérôme Hamer

** Jean Jérôme Hamer** (født 1. juli 1916 i Brussel i Belgia, død 2. desember 1996 i Roma)  var en katolsk kardinal, og var tilknyttet Den romerske kurie, blant annet som sekretær for Sekretariatet for kristen enhet, sekretær for Kongregasjonen for troslæren, og til slutt prefekt for Kongregasjonen for ordenssamfunn og sekularinstitutter 1984&ndash;1992. Han deltok på Annet Vatikankonsil 1962&ndash;1965 som sakkyndig for økumeniske spørsmål. Han ble kreert til kardinal i 1985 av pave Johannes Paul II.
## Liv og virke
### Bakgrunn
Jean Hamer ble født i Brussel og sluttet seg til dominikanerordenen i 1934, og tok navnet **Jérôme**. Han fikk sin religiøse utdannelse ved *La Sarte*, et dominikanerstudiehus nær Huy i Belgia, og Det katolske universitet i Leuven. Han utførte sin militærtjeneste, og tilbrakte tre måneder i 1940 som fange under andre verdenskrig.

### Prest
Han ble ordinert til prest den 3. august 1941. Han fortsatte studiene ved Universitetet i Fribourg i Sveits, hvor han tok doktorgrad i teologi. Han var en del av lærerstaben ved *Pontificium Athenaeum Internationale Angelicum* i studieåret 1952–53. Han hadde vært ansatt ved Universitetet i Fribourg siden 1944, som han deretter returnerte til og underviste ved frem til 1962.

### Titulærbiskop i den romerske kurie
Han ble utnevnt til sekretær **for partiet** i 1958, til Sekretariatet for fremme av kristen enhet den 12. april 1969. Deretter, den 14. juni 1973, ble han utnevnt til titulærerkebiskop av *Lorium* og sekretær for Kongregasjonen for troslæren.

Han ble bispeviet den 29. juni 1973 av pave Paul VI selv. 

I 1974 publiserte kongregasjonen en «erklæring om provosert abort», som gjentok kirkens lære. Han hjalp senere til med å skrive dokumentet *Persona humana* om seksualetikk.

Pave Johannes Paul II utnevnte ham til proprefekt for Kongregasjonen for institutter for konsekrert liv og selskaper for apostolisk liv i 1984. På den tiden var tittelen prefekt forbeholdt noen som allerede var kardinal.

### Kardinal
Han ble prefekt for kongregasjonen da han ble utnevnt til kardinaldiakon av *[[San Saba]]* i konsistoriet den 25. mai 1985, to dager etter at den fulle tittel formelt ble gitt ham. Han trakk seg som kongregasjonens leder den 21. januar 1992. Han ble kardinalprest etter ti år, og hans diakonia ble forfremmet *pro hac vice* til tittelkirke den 29. januar 1996. 

Han mistet retten til å delta i et konklave da han fylte 80 år den 1. juli 1996. Han døde den 2. desember 1996 i Roma.

### Skrifter
* med Sighard Kleiner, Karl Rahner og andre: *Les Religieux aujourd’hui et demain*. Éditions du Cerf, Paris 1964.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954
* Kardinal *Jean Jérôme Hamer* (1916-1996) *1973

## Referanser


## Eksterne lenker
* Biografi på The Cardinals of the Holy Roman Church